મણકાના ઓપરેશન બાદ ઘણીવાર દર્દીના લોહીના શ્વેતકણો, ત્રાકકણો ઘટી જવાની બીમારી થઈ શકે છે. જેને DIC તરીકે ઓળખવામાં આવે છે. આ કારણે દર્દીનું મૃત્યુ પણ થઈ શકે છે. આ પ્રકારના ઓપરેશન દરમિયાન દર્દીના ચેતાતંતુની સતત તપાસ માટે ન્યુરોમોનિટરિંગ કરવાની જરૂર પડતી હોય છે. કારણ કે, જો મણકાની મુખ્ય નસને ઇજા થાય તો દર્દીના બંને પગની સંવેદનશીલતા તેમમ હલનચલન કરવાની ક્ષમતા જતી રહેવાની શક્યતા છે. તેમજ ક્યારેક ઝાડા અને પેશાબના નિયંત્રણ ઉપર પણ તેની અસર થઈ શકે છે. સર્જરી બાદ દર્દીની કમરમાં લાંબો ચીરો કર્યો હોવાથી ત્યાં ચેપ લાગવાની પણ શક્યતા રહેલી છે. સર્જરી બાદ દર્દીને ડૉક્ટર્સના મોનિટરિંગ હેઠળ રખાય તો દર્દી નોર્મલ જીવન જીવી શકતો હોય છે. અમદાવાદ સિવિલ હોસ્પિટલના અનુભવી ડૉક્ટરો દ્વારા આવી સર્જરી નિયમિતપણે કરવામાં આવી રહી છે.